Кара-Алма марганец кени

Кара-Алма марганец кени – Жалал-Абад облусунун Сузак районунда, Жалал-Абад шаарынан 50 км түндүк-чыгышта. Фергана тоо тизмегинин түштүк-батыш этегиндеги Кара-Алма суусунун алабында жайгашкан. 1937-жылы табылып, 1942-жылы чалгындалган. Кен чөкмө түрдө пайда болуп, бор мезгилинин кумдук катмарында топтолгон. Ал негизинен кварц-марганецтүү кумдук, чанда кумдуктуу марганец конкрецияларынын кабатчалары менен линзаларынан турат. Марганецтин кен таштагы Орточо өлчөмү 6,0%. Негизги минералы пиролюзит. Марганецтин запасы: С1 категориясы боюнча С1– 11,458 миң т, С2– 17,665 миң т. С1+ +С2 – 29,118 миң т. 
Категория:Кыргызстандын кен байлыктары
 Колдонулган адабияттар 
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9